ΓΡΑΠΤΗ ΕΡΩΤΗΣΗ E-2423/01

υποβολή: Michiel van Hulten (PSE) και Ieke van den Burg (PSE) προς την Επιτροπή

(4 Σεπτεμβρίου 2001)

Θέμα: Η χρησιμοποίηση των ενισχύσεων του ΕΚΤ στις Κάτω Χώρες κατά την περίοδο 1994-1996

Στις 20 Ιουλίου ε.ε., η Γενική διευθύντρια κ. Quintin ενημέρωσε εγγράφως τον ολλανδική κυβέρνηση σχετικά με την εφαρμογή της διαδικασίας που προβλέπει το άρθρο 24 του κανονισμού του Συμβουλίου (ΕΟΚ) 4253/88(1) της 19ης Δεκεμβρίου 1988, όσον αφορά την εκτέλεση στις Κάτω Χώρες σχεδίων του Ευρωπαϊκού Κοινωνικού Ταμείου κατά την περίοδο 1994-1996.

1. Στην επιστολή της, η ΓΔ Quintin αναφέρει ότι η Επιτροπή προτίθεται να παρεκβάλει τα αποτελέσματα της ως άνω έρευνας της λογιστικήςπηρεσίας του Υπουργείου Κοινωνικών Υποθέσεων και απασχόλησης σε όλα τα σχέδια που συγχρηματοδοτήθηκαν από το ΕΚΤ κατά την περίοδο 1994-1996. Σύμφωνα όμως με τον κανονισμό (ΕΚ) 448/2001(2) σε περίπτωση παρεκβολής, χρησιμοποιεί ως αφετηρία ένα αντιπροσωπευτικό δείγμα δοσοληψιών με παρόμοια χαρακτηριστικά. Κρίνει η Επιτροπή ότι δικαιολογείται μια παρεκβολή βάσει ενός λίαν περιορισμένου ποσοτικά δείγματος·

2. Η έκθεση της λογιστικήςπηρεσίας του Υπουργείου Κοινωνικών Υποθέσεων και Απασχόλησης αφορά 45 σχέδια. Για τα 12 από τα εν λόγω 45 σχέδια δενπάρχουν πλέον διαχειριστές. Ο κανονισμός (ΕΟΚ) 4253/88 ορίζει ότι τα δικαιολογητικά σχετικά με τις δαπάνες που απορρέουν από την εκτέλεση των σχεδίων οφείλουν να παραμείνουν στη διάθεση της Επιτροπής κατά τα τρία έτη που ακολουθούν την τελευταία πληρωμή. Μπορεί να αναφέρει η Επιτροπή εάν η διάταξη αυτή τηρήθηκε για τα ως άνω 12 σχέδια·

(1) ΕΕ L 374 της 31.12.1988, σελ. 1.

(2) ΕΕ L 64 της 6.3.2001, σελ. 13.

Απάντηση της κας Διαμαντοπούλου εξ ονόματος της Επιτροπής

(17 Οκτωβρίου 2001)

1. Ο κανονισμός (ΕΟΚ) αριθ. 448/2001 της Ευρωπαϊκής Επιτροπής της 2ας Μαρτίου 2001(1) δεν ισχύει για την περίοδο προγραμματισμού 1994-1999.

Παρ' όλο που η Ευρωπαϊκή Επιτροπή επέμεινε σχετικά με ένα δείγμα που να καλύπτει τουλάχιστον 5 % της συνολικής δαπάνης και του αριθμού των σχεδίων, 200 σχεδίων περίπου, οι ολλανδικές αρχές διεξήγαγαν έρευνα σε ένα δείγμα 45 σχεδίων.

Στην έκθεσή του, ο ελεγκτής του Υπουργείου Κοινωνικών Υποθέσεων και Απασχόλησης καταλήγει ότι μια επέκταση αυτής της έρευνας θα απαιτούσε δυσανάλογη επένδυση χρόνου και συνιστά να μη διεξαχθεί περαιτέρω έρευνα για την περίοδο 1994-1996 και ότι τα πορίσματα αυτής της έκθεσης πρέπει να χρησιμοποιηθούν για την επίτευξη συμφωνίας με την Ευρωπαϊκή Επιτροπή σχετικά με το ποσό το οποίο πρόκειται να επιστραφεί.

Ενόψει αυτών των συμπερασμάτων, η Ευρωπαϊκή Επιτροπή βάσισε τη δράση της στις διαθέσιμες πληροφορίες.

2. Το άρθρο 23(3) του κανονισμού (ΕΟΚ) αριθ. 4253/88 του Συμβουλίου της 19ης Δεκεμβρίου 1988(2) αναφέρει ότι επί τρία έτη μετά την τελευταία πληρωμή για μια ενέργεια, ο αρμόδιος οργανισμός και αρχές διατηρούν στη διάθεση της Ευρωπαϊκής Επιτροπής όλα τα δικαιολογητικά έγγραφα που αφορούν τις σχετικές δαπάνες. Αυτή η περίοδος ισχύει ακόμη για τα προγράμματα της περιόδου 1994-1999 του Ευρωπαϊκού Κοινωνικού Ταμείου (ΕΚΤ). Το τμήμα λογιστικού ελέγχου του Υπουργείου έχει καταλήξει ότι 12 σχέδια δεν πληρούν αυτό το κριτήριο.

(1) Κανονισμός της Ευρωπαϊκής Επιτροπής (ΕΚ) αριθ. 448/2001 της 2ας Μαρτίου για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1260/1999 του Συμβουλίου όσον αφορά τη διαδικασία διενέργειας δημοσιονομικών διορθώσεων στην παρέμβαση που χορηγείται στο πλαίσιο των Διαρθρωτικών Ταμείων.

(2) Κανονισμός του Συμβουλίου (ΕΟΚ) αριθ. 4253/88 της 19ης Δεκεμβρίου 1988, για τις διατάξεις εφαρμογής του κανονισμού (ΕΟΚ) αριθ. 2052/88 όσον αφορά το συντονισμό των παρεμβάσεων των διαφόρων Διαρθρωτικών Ταμείων μεταξύ τους, καθώς και με τις παρεμβάσεις της Ευρωπαϊκής Τράπεζας Επενδύσεων και των λοιπώνφισταμένων χρηματοδοτικών οργάνων (ΕΕ L 374 της 31.12.1988, σελ. 1), όπως τροποποιήθηκε τελευταία από τον κανονισμό του Συμβουλίου (ΕΚ) αριθ. 3193/94 της 19ης Δεκεμβρίου 1994 (ΕΕ L 337 της 24.12.1994).